Die kripto-geldeenheid Bitcoin het Woensdag sy tiende herdenking gevier. En die afgelope jaar was ’n treurmare vir beleggers wat ’n jaar gelede in die bulmark dié geldeenheid aangeskaf het.
Dimon het voorheen ook vir Bitcoin uitgekryt en dit as ’n bedrogspul genoem. Hy moes toe ’n verskoning maak vir kommentaar wat hy in September verlede jaar gemaak het en het vir ’n wyle sy kritiek oor die geldeenheid in toom gehou.
Bitcoin is deur die Japanse tegnologiekenner Satoshi Nakamoto uitgevind. Hy het sy idees in ’n witskrif gepen voordat die kripto-geldeenheid tien jaar gelede gemaak het.
Nakamoto se aanbeveling was dat daar ’n noodsaaklikheid was vir ’n aanlyn geldeenheid wat die betrokkenheid van derde partye, soos banke, sal uitsluit.
Plaaslik het Dawie Roodt, die hoofekonoom van die Efficient Group, in ’n vroeëre onderhoud sy steun aan Bitcoin toegesê. Volgens Roodt is Bitcoin ’n “wonderlike spekulatiewe geleentheid”. Hy het dit ook as die tegnologie van die toekoms beskryf.